CoMaps

**CoMaps** software librearen komunitateak bultzatutako nabigazio-aplikazioa da, doako eta kode irekikoa da, lineaz kanpo ere erabil daiteke, eta OpenStreetMap (OSM) mapako datuak erabiltzen ditu. 

Aplikazioa Interneteko konexiorik gabe funtzionatzeko diseinatuta dago, offline erabiltzeko mapak deskargatuz. CoMaps-ek pribatutasuna, gardentasuna eta komunitatearen lankidetza azpimarratzen ditu, nabigazio-aplikazio erabilgarri bat eskaintzeko. Erabiltzeko erraza izateaz gain, erabiltzaileen datuak batzen ez dituena. Parte-hartze irekia sustatzen du.

**CoMaps** telefonoetan Internet konexiorik gabe OpenStreetMap proiektuko mapak erabiltzea, arrastoak grabatu eta ibilbideak planifikatzea ahalbidetzen duen aplikazio libre, estetiko eta arina da. Organic Maps aplikazioaren aldaera edo forka da, komunitatearen interesak eta parte hartzea erdigunean jartzen duena.

Mapan interesezko puntuak bistaratu ditzake (farmaziak, tabernak, museoak, eta abar) edo Wikipediako geolokalizatutako artikuluak. Txirrindularientzako edo oinezkoentzako ibilbideak  bistaratu daitezke, Internet konexioa erabilita bestelako mapa iturri batzuk erabili daitezke eta KML/KMZ zein GPX fitxategiak inportatu eta esportatu daitezke. Auto, oinez, bizikletako eta metroko ibilbideak kalkulatzen ditu eta jarraibideak ematen ditu.

## Ezaugarriak 
### Pribatutasuna 
CoMaps-ek erabiltzaileen pribatutasuna lehenesten du, ez baititu datu pertsonalak biltzen, ezta erabiltzaileen kokalekuen jarraipena egiten ere.

### Lineaz kanpoko mapak 
CoMaps-ek lineaz kanpo funtzionatzen du erabat, mapak aldez aurretik deskargatuz. Mapak deskargatu ondoren, nabigazioak, bilaketak eta ibilbideen plangintzak ez dute Interneteko konexiorik behar. Aplikazioak mundu osoko, kontinente guztietako lineaz kanpoko mapak eskaintzen ditu; besteak beste, bizikleta-bideak, mendi-bizikleta ibilbideak, oinezko ibilbideak, ibilbide zirkularrak, altuer-profilak, tontorrak eta maldak, ibaiak, monumentuak, etab.

### Bateria-kontsumo txikia 
Aplikazioa nabigazioan bateriaren erabilera optimizatzeko diseinatuta dago.

### Nabigazioa 
CoMaps-ek nabigazio laguntza eskaintzen du hainbat jardueretarako, hala nola mendi-ibilbideak, bizikletaz, motorrez eta autoz... baita garraio publikoak ere. Txandakako nabigazioa onartzen du ahots-gidarekin, eta informazioa mapan bilatzea eta markagailuak gordetzeko funtzionalitatea barne hartzen ditu.

## OpenStreetMap-eko datuak 
CoMaps OpenStreetMap proiektuarekin integratzen da, bere auzolanean sortutako maparen datuak erabiliz. Aplikazioak berezko editore bat ere badu, non jendeak maparen eguneraketak egin ditzakeen.

## Oinarrizko printzipioak 
Organic Maps proiektuan sortu ziren eztabaida batzuen ostean CoMaps taldeak aplikazio berri bat sortzea erabaki zuen, CoMaps, eta printzipio batzuk sortu zituen proiektuaren oinarri gisa:

# Gardentasuna
# Erabakiak komunitatean demokratikoki hartzea
# Komunitate berria irabazi asmorik gabea
# Kode irekia
# Pribatutasuna ardatz
# Finantzaketa kolektiboa
# Interes publikoko lehentasunak

## Historia 
CoMaps proiektua Organic Maps komunitatearen barruan gero eta kezka eta asegabetasun handiagoari erantzuteko hasi zen. Organic Maps-eko jatorrizko proiektuak, hasiera batean ahalegin komunitario ireki gisa sustatzen bazen ere, gobernantzarekin, gardentasunarekin eta komunitatearen kontura akziodunen irabazi-ahalmenarekin lotutako eztabaida batzuk sortu ziren. CoMaps-edko sortzaileek Organic Maps-etako akziodunei zabaldutako gutun batean zehaztu zituzten hainbat kezka. Urrats positibo batzuk eman arren, sakoneko ebazpenik ez zegoenez, komunitateko kolaboratzaileek proiektu independente berri bati ekiteko erabakia hartu zuten.

CoMaps-en lehen argitaratze publikoa Android-erako aurrebista-bertsio bat izan zen, 2025eko ekainaren 1ean Codeberg-en eskuragarri jarri zena. 2025eko ekainaren 19an aplikazioa F-Droid-en eskuragarri jarri zen eta 2025eko uztailaren 3an CoMaps-ek aplikazioaren erabilgarritasun orokorra iragarri zuen Google Play Store-n eta Apple App Store-n. 

2025eko maiatzetik aurrera, Open Collective egoitza fiskala eratu zen. Prozesua martxan dago, proiekturako irabazi asmorik gabeko elkartea sortu zen edo kooperatiba izaera duen egitura juridikoa osatu zen.

## Euskaraz 
CoMaps euskaraz ikus eta erabil daiteke Librezale taldeko boluntarioei esker.

## Erreferentziak 
## Ikus, gainera 
* OpenStreetMap
* Organic Maps

## Kanpo estekak